Ríu Rin

El ríu Rin (n'alemán, Rhein; en francés, Rhin; en neerlandés, Rijn; en retorrománicu, Rain) ye un ríu européu que naz nel cantón suizu de Graubünden, na fastera suroriental de los Alpes. Fai de llende de Suiza con Austria, Liechtenstein y Alemaña, consecutivamente, y llueu de llende francoalemana, y dempués traviesa la zona d'Alemaña conocida como Rheinland primero de desaguar nel mar del Norte n'Holanda. Ye, dempués del Danubiu, el segundu ríu más grande de la Europa central y occidental: tien una llonxitú d'alredor de 1.230 km, y un caudal mediu de 2.900 m³/seg. Los sos caberos 883 km, dende la ciudá suiza de Basilea hasta la so buraca, son navegables.

El Rin y el Danubiu marcaron la llende septentrional del Imperiu romanu, y de magar el Rin tien sío una vía fluvial perimportante pal tresporte de mercancíes hacia l'interior del continente. Los munchos castiellos y fuertes qu'atopamos a la vera del so calce dan testimoniu de la so gran importancia como vía navegable na dómina del Sacru Imperiu Romanu Xermánicu. Nos tiempos modernos convirtióse nel símbolu del nacionalismu románticu alemán.

 Referencies 

Rin
Categoría:Canales